
BIROUL SPATII CU ALTA DESTINATIE

SC2018-10661/08.05.2018
EXPUNEREA DE MOTIVE PRIVIND OPORTUNITATEA
PROIECTULUI DE HOTARARE
privind punerea la dispozitia Ministerului Transporturilor, in regim de comodat, pentru a servi drept sediu pentru Regia Autonoma “ ADMINISTRATIA CANALULUI NAVIGABIL BEGA” TIMIS, spatiul de 105,41 mp., situat in str.General Magheru nr.23, Municipiul Timisoara, judetul Timis
Avand in vedere faptul ca Ministerul Transporturilor sustine reluarea navigatiei pe canalul Bega,  este imperios necesara infiintarea Regiei Autonome “ Administratia Canalului Navigabil Bega”, in scopul asigurarii conditiilor de navigatie pe sectorul romanesc al canalului navigabil Bega si pentru ducerea la indeplinire a obligatiilor ce revin Statului Roman din conventiile si acordurile internationale la care Romania este parte si care i-au fost incredintate prin delegare de competenta de catre Ministerul Transporturilor, in conformitate cu legislatia in vigoare.
In acest sens, Primaria Municipiului Timisoara pune la dispozitia Ministerului Transporturilor in regim de comodat, pentru a servi drept sediu pentru Regia Autonoma “ ADMINISTRATIA CANALULUI NAVIGABIL BEGA” TIMIS, spatiul de 105,41, situat in str.General Magheru nr.23, Municipiul Timisoara, judetul Timis.
Precizam ca acest imobil este  detinut de Primaria Timisoara din anul 1922 si este inscris in fisa mijlocului fix la numarul de inventar 1541 si 1542 si are o suprafata de 105,41 mp.. In acest spatiu administrat de Primaria Timisoara a functionat Biblioteca Judeteana Timis.
Avand in vedere si faptul ca amplasarea imobilului este in vecinatatea canalului Bega, consideram oportună initierea unui proiect de hotărâre privind punerea la dispozitia Ministerului Transporturilor, in regim de comodat, pentru a servi drept sediu pentru Regia Autonoma “ ADMINISTRATIA CANALULUI NAVIGABIL BEGA” TIMIS, spatiul de 105,41, situat in str.General Magheru nr.23, Municipiul Timisoara, judetul Timis, pe o perioada de 10 ani si incheierea contractului de comodat.

